**Základnou podmienkou je predloženie žiadosti o prijatie dieťaťa do materskej školy a potvrdenie o zdravotnom stave dieťaťa od všeobecného lekára pre deti a dorast, kde musí byť vyznačená informácia o zaočkovaní resp. nezaočkovaní dieťaťa.**

**Vyplnenú žiadosť s potvrdením o zdravotnom stave dieťaťa od všeobecného lekára pre deti a dorast s dieťaťom doručí zákonný zástupca dieťaťa v čase od 11.00 hod. do 12.30 hod. riaditeľke alebo poverenej zástupkyni ZŠ s MŠ, SEDLISKÁ 93 (je možné dohodnúť aj iný čas).**

**Tlačivo žiadosti o prijatie si rodičia môžu stiahnuť z webu školy alebo si môžu prevziať v ZŠ s MŠ, SEDLISKÁ 93 v čase od 6.30 hod. do 16.00 hod.**

**Na predprimárne vzdelávanie sa prijíma:**

* spravidla dieťa od troch do šiestich rokov veku,
* dieťa, ktoré dovŕšilo šiesty rok veku a ktorému bol odložený začiatok plnenia povinnej školskej dochádzky,
* dieťa, ktorému bolo dodatočne odložené plnenie povinnej školskej dochádzky,
* dieťa so špeciálnymi výchovno-vzdelávacími potrebami.

**Deti mladšie ako tri roky** (teda deti od dvoch rokov veku) možno prijať len vtedy, ak sú uspokojené žiadosti rodičov/ zákonných zástupcov detí, ktoré dovŕšili piaty rok veku, detí s odloženým začiatkom plnenia povinnej školskej dochádzky a detí s dodatočne odloženým začiatkom plnenia povinnej školskej dochádzky, ako aj detí vo veku od troch rokov.

**Na predprimárne vzdelávanie sa prednostne prijíma dieťa:**

* ktoré dovŕšilo piaty rok veku,
* s odloženým začiatkom plnenia povinnej školskej dochádzky,
* s dodatočne odloženým začiatkom plnenia povinnej školskej dochádzky.

Ďalšie podmienky prijatia sú stanovené riaditeľkou školy v ŠP, po prerokovaní pedagogickou radou a sú platné pre prijímanie detí do MŠ na nasledujúci školský rok.

**PODMIENKOU PRIJATIA VŠETKÝCH DETÍ SÚ OSVOJENÉ ZÁKLADNÉ HYGIENICKÉ NÁVYKY.**

**Rozhodnutie o prijatí dieťaťa do MŠ vydá riaditeľka ZŠ s MŠ, SEDLISKÁ 93 spravidla do 30. júna 2020.**

**V Sedliskách, 09.03.2020 PaedDr. Adriana Harmanová, MBA riad. školy**